Diari Oficial de la Generalitat Valenciana


Sumari del DOGV 4837, del 08-09-2004 (2004/9054)

ACORD de 3 de setembre de 2004, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Borriol.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4837

Data del DOGV
:   08-09-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/9054


Data del document
:   03-09-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Borriol
    * administració local
    * expropiació

ACORD de 3 de setembre de 2004, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Borriol. [2004/A9054]
  
El Consell de la Generalitat, en la reunió del dia 3 de setembre de 2004, va adoptar l'acord següent:
  
L'Ajuntament de Borriol, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'ampliació del col·legi L'Hereu.
  
Esta declaració d'ocupació urgent es justifica per les raons següents: l'obra d'ampliació del col·legi L'Hereu ha de dur-se a terme amb celeritat, ja que s'ha produït un increment notable de la població escolar, i és insuficient la capacitat de les aules escolars del centre, fet que motiva que, en l'actualitat, un gran nombre de xiquets estiguen ubicats en cinc aules prefabricades, en condicions insatisfactòries per al desenrotllament de la seua educació i la previsió és d'un augment d'alumnat per al nou curs escolar, cosa que justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals han presentat al·legacions que han sigut resoltes pel ple de la corporació.
  
En l'expedient consten l'aprovació del projecte d'obres, l'acta de replantejament i la retenció del crèdit.
  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Borriol per a l'execució del projecte d'ampliació del col·legi L'Hereu.
  
Relació de béns afectats
  
Finca núm.: 1
  
Ubicació: carrer Sant Vicent, 76.
  
Propietari: Daniel Bort Ramos.
  
Superfície: 240 m.
  
Referència cadastral: 8550128GI8532P2655YK.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, les al·legacions a l'únic efecte d'esmenar possibles errades que s'hagen produït en fer la relació dels béns afectats per l'ocupació urgent.
  
Este acord posa fi a la via administrativa en virtut de l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si s'escau, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 3 de setembre de 2004
  
El vicepresident i secretari del Consell de la Generalitat,